તા. ર-૬-૧૯૭ર જન્મ લેનાર ઇકબાલ ફતેમામદભાઇ ગોરી છેલ્લા ત્રણ દાયકાથી રાજકીય સામાજીક અને પત્રકારીત્વ ક્ષેત્રે સંકળાઇને લોકોની સેવા માટે અડધી રાત્રનો હોકારો છે. લોકોના દુઃખમાં દુઃખી અને સુખમાં સુખી બની નિઃસ્વાર્થ પણે નોંધ પાત્ર સેવાઓ બજાવી છે. અને હાલ બજાવતા આવે છે. શ્રી ઇકબાલ ગોરી અખિલ ગુજરાત સિપાહી સમાજના ઉપપ્રમુખ અમરેલી જિલ્લા કોંગ્રેસ સમિતિના મહામંત્રી તેમજ 'અકિલા'ના પત્રકાર, ગુલીસ્તાન એજયુકેશન ટ્રસ્ટના ચેરમેન તેમજ સામાજીક રાજકીય પત્રકારીત્વ અને સેવાકીય ક્ષેત્રે સંકળાયેલ છે. ઇકબાલ ગોરીના શોખ ના વિષયોમાં લોકોની નિઃસ્વાર્થ ભાવે સેવા કરવી. અને નવ યુવાનોને રાજકીય પત્રકારીત્વ ક્ષેત્રે શીખ આપી આગળ લાવવાના પ્રયાસો કરવાના તેમાં ઘણા આગળ આવી ગયા છે.